REKTORI I UNIVERSITETIT POLITEKNIK TË TIRANËS

Prof. Dr. Andrea Maliqari ka përfunduar studimet universitare në vitin 1987 në Universitetin e Tiranës, Fakulteti i Inxhinierisë së Ndërtimit, dega Arkitekturë.

Ka një eksperiencë në mësimdhënie mbi 27 vjecare si asistent dhe më pas si pedagog dhe profesor i disiplinave të projektimit me kompjuter në fushën e arkitekturës dhe të ndërtimit prane UPT. Gjithashtu Prof. Maliqari ka kryer kualifikime shkencore dhe mësimdhënie në disa universitete të huaja si në Francë, Itali, Spanjë e Maqedoni.

Ka fituar graden shkencore “Doktor i Shkencave” në fushen e projektimit me kompjuter në arkitekturë dhe urbanistikë në vitin 1993. Në vitin 1998 ka fituar titullin akademik “Professor i Asociuar” dhe aktualisht mban titullin akademik “Profesor”.

Aktiviteti i tij kërkimor-shkencor është orientuar drejt metodologjise se projektimit me kompjuter në arkitekturë dhe urbanistikë si dhe në përdorimin e teknologjisë digitale dhe aparatit matematik dhe informatik në projektimin arkitektonik dhe urban.

 Prof. Maliqari shtë autor i mjaft publikimeve dhe disa librave në këto fusha.

Ka drejtuar Departamentin e Arkitekturës dhe Urbanistikës të FIN-UPT gjatë periudhës 1993-2003 dhe më pas, në vitet 2008-2013 ka qenë Dekan i FIN-UPT. Në vitet 2013-2016 ka qenë Dekan i Fakultetit të Arkitekturës dhe Urbanistikes të UPT.

Prej vitit 2016, Prof. Dr. Maliqari është zgjedhur Rektor i Universitetit Politeknik të Tiranës.